Egy most 73 éves brit nő húsz évvel ezelőtt kezdett jótékonysági világkerülő futásba, amivel az a célja, hogy a daganatos betegségekben szenvedő gyerekek gyógyítására gyűjtsön pénzt, illetve felhívja a figyelmet a rák elleni harcra.

Nemrég Magyarországot is érintette az útja, ahol viszont kellemetlen emlékekkel gazdagodott egy időre: elveszett a GPS-e. Később aztán jóra fordult a sztori.

Fotó: police.hu

„Útja során 2019. július 10-én Tatabányát is érintette. Egy üzletben történt vásárlást követően vette észre, hogy elveszett a GPS készüléke, és feljelentést tett a rendőrségen. A nő ismerte a navigáció utolsó pozícióját, amely Tornyópusztát jelölte. A gyermelyi körzeti megbízott, Lénárt Gyula r. főtörzszászlós nem sokkal ezután kiérkezett a megadott helyszínre, ahol egy állampolgár átadta részére a megtalált készüléket. Az egyenruhások másnap a Tatabányai Rendőrkapitányságon visszaadták a futónőnek az elveszett készüléket” – írja a police.hu.